Nafarroako Parlamentuko Mahaiak, 2020ko uztailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, Siemens Gamesa enpresak jaso dituen laguntzei edo dirulaguntzei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko uztailaren 3an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Adolfo Araiz Flamarique jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

• Zer laguntza edo dirulaguntza jaso ditu azken hamar urteotan Siemens Gamesa enpresak, aerosorgailuendako palak egiteko Agoitzen duen plantara bideratuak?

• Zer zerga-onura (I+G+b jarduerengatiko kenkariak, inbertitzeagatiko kenkaria, bestelako kenkariak...) eta zer zenbatekoak aplikatu ditu Siemens Gamesa enpresak, azken hamar urteotan, sozietateen gaineko zergaren aitorpenetan Agoizko plantari dagokionez?

Iruñean, 2020ko uztailaren 2an

Foru parlamentaria: Adolfo Araiz Flamarique